Document ID: 32013R1227

VYKONÁVACIE NARIADENIE KOMISIE (EÚ) č. 1227/2013
z 29. novembra 2013,
ktorým sa stanovuje prideľovací koeficient, ktorý sa má uplatniť na žiadosti o vývozné povolenia na niektoré mliečne výrobky, ktoré sa majú vyviezť do Dominikánskej republiky v rámci kvóty uvedenej v nariadení (ES) č. 1187/2009
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
so zreteľom na nariadenie Komisie (ES) č. 1187/2009 z 27. novembra 2009, ktorým sa ustanovujú osobitné podrobné pravidlá uplatňovania nariadenia Rady (ES) č. 1234/2007, pokiaľ ide o vývozné povolenia a vývozné náhrady na mlieko a mliečne výrobky (2), a najmä na jeho článok 31 ods. 3,
keďže:
(1)
V kapitole III oddiele 3 nariadenia (ES) č. 1187/2009 sa stanovuje postup na udeľovanie vývozných povolení na niektoré mliečne výrobky, ktoré sa majú vyviezť do Dominikánskej republiky v rámci kvóty otvorenej pre predmetný štát.
(2)
V pravidlách daného oddielu, zmeneného vykonávacím nariadením Komisie č. 990/2013 (3), sa hospodárskemu subjektu umožňuje predkladať žiadosti o vývozné povolenie od 1. do 10. novembra, ak je po období predkladania žiadostí o povolenia uvedenom v článku 29 prvom odseku nariadenia (ES) č. 1187/2009 množstvo v rámci kvóty ešte dostupné. V článku 2 vykonávacieho nariadenia (EÚ) č. 990/2013 sa špecifikuje, že celkové ostávajúce množstvo na kvótový rok 2013/2014 je 9 018 ton.
(3)
Žiadosti predložené v období medzi 1. a 10. novembrom 2013 na zostávajúce obdobie prebiehajúceho kvótového roku 2013/2014 sa vzťahujú na menšie množstvá, než aké sú dostupné. Preto je vhodné podľa článku 31 ods. 3 štvrtého pododseku nariadenia (ES) č. 1187/2009 ustanoviť pridelenie zostávajúceho množstva. Vydanie vývozných povolení na toto zostávajúce množstvo by sa malo podmieniť tým, že predmetný hospodársky subjekt oznámi príslušnému orgánu dodatočné prijaté množstvo a zainteresované hospodárske subjekty zložia zábezpeku,
PRIJALA TOTO NARIADENIE:
Článok 1
Žiadosti o vývozné povolenia podané od 1. do 10. novembra 2013 sa na zostávajúce obdobie prebiehajúceho kvótového roku 2013/2014 prijímajú.
Množstvá, na ktoré sa vzťahujú žiadosti o vývozné povolenia uvedené v prvom odseku na výrobky uvedené v článku 27 ods. 2 nariadenia (ES) č. 1187/2009 sa vynásobia prideľovacím koeficientom 73,918032.
Vývozné povolenia na množstvá, ktoré presahujú množstvá, o ktoré sa žiada, a ktoré sú pridelené podľa koeficientu uvedeného v druhom odseku, sa vydávajú po tom, ako ich prijme hospodársky subjekt do týždňa od dátumu uverejnenia tohto nariadenia, a pod podmienkou zloženia zodpovedajúcej zábezpeky.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 29. novembra 2013

Labels: 3
17
18
6